Ehdotus neuvoston asetukseksi (EY) Euroopan unionin toimielinten käännöskeskuksen perustamisesta 28 päivänä marraskuuta 1994 annetun neuvoston asetuksen (EY) N:o 2965/94 muuttamisesta



Virallinen lehti nro C 143 , 09/06/1995 s. 0025



Ehdotus neuvoston asetukseksi (EY) Euroopan unionin toimielinten käännöskeskuksen perustamisesta 28 päivänä marraskuuta 1994 annetun neuvoston asetuksen (EY) N:o 2965/94 muuttamisesta (95/C 143/09) KOM(95) 0125 lopull. - 95/0099(CNS) (Komission esittämä 27 päivänä huhtikuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että on tarpeen vahvistaa unionin toimielinten ja elinten välistä hallinnollista yhteistyötä työmenetelmien tehostamiseksi ja kokonaissäästöjen tekemiseksi, käännösala muodostaa yhden niistä toiminta-alueista, joilla kyseistä toimielinten välistä yhteistyötä voidaan vahvistaa, neuvoston asetuksella (EY) N:o 2965/94 (1) perustetun käännöskeskuksen olisi oltava kiinteä osa kyseistä toimielinten välistä yhteistyötä käännösalalla, on sen vuoksi tarpeen laajentaa keskuksen tarjoamien palvelujen soveltamisalaa sen mahdollistamiseksi, että käännösosaston jo omaavat unionin toimielimet ja elimet voisivat käyttää keskuksen palveluja, asetuksen soveltamisalan laajentamisesta johtuvien epäselvyyksien välttämiseksi olisi asetuksen nykyisessä tekstissä korvattava sana "elin" sanoilla "virastot ja laitokset" kaikkialla, missä se on tarpeen, ja perustamissopimuksessa ei määrätä 235 artiklan ohella muista toimivaltuuksista tämän asetuksen tekemiseksi, ON ANTANUT TÄMÄN ASETUKSEN: 1. LUKU Euroopan unionin toimielinten käännöskeskuksen perustamisesta 28 päivänä marraskuuta 1994 annetun neuvoston asetuksen (EY) N:o 2965/94 muutos 1 artikla 1. Muutetaan 2 artiklan 1 kohta seuraavasti: "1. Keskus tarjoaa käännöspalveluita, joita seuraavat virastot ja laitokset tarvitsevat toiminnassaan: - Euroopan ympäristökeskus, - Euroopan koulutussäätiö, - Euroopan huumausaineiden ja niiden väärinkäytön seurantakeskus, - erooppalainen lääkkeiden arviointijärjestö, - työturvallisuus- ja työterveysjärjestö, - sisämarkkinoilla toimiva yhdenmukaistamisvirasto (tavaramerkit, piirustukset ja mallit), - Euroopan poliisivirasto (Europol) ja Europolin huumeyksikkö. Keskus ja kukin edellä mainituista virastoista ja laitoksista sopivat järjestelyistä, joilla määritellään niiden yhteistyön yksityiskohtaiset säännöt." 2. Muutetaan 2 artiklan 2 kohta seuraavasti: "2. Neuvoston perustamat, muut kuin 1 kohdassa tarkoitetut virastot ja laitokset voivat käyttää keskuksen palveluita keskuksen kanssa sovittavien järjestelyjen perusteella." 3. Lisätään 2 artiklaan uusi 3 kohta: "3. Unionin toimielimet ja elimet, joilla on jo oma käännösosasto, voivat käyttää keskuksen palveluja vastavuoroisuusperiaatteella, josta sovitaan osapuolten välisillä järjestelyillä." 2 artikla Muutetaan 4 artiklan 1 kohta seuraavasti: "1. Keskuksella on johtokunta, joka muodostuu: a) kunkin 2 artiklan 1 kohdassa tarkoitetun viraston ja laitoksen yhdestä edustajasta; kaikissa 2 artiklan 2 kohdassa tarkoitetuissa järjestelyissä voidaan määrätä kyseiseen järjestelyyn kuuluvan viraston tai laitoksen edustuksesta, b) kunkin Euroopan unionin jäsenvaltion yhdestä edustajasta ja c) kahdesta komission edustajasta." 3 artikla Muutetaan 10 artiklan 2 kohta seuraavasti: "2. a) Talousarvioon otettavien tulojen ja menojen on oltava tasapainossa. b) Jollei käynnistysvaihetta käsittelevässä c alakohdassa mainituista säännöksistä muuta johdu, tulot ovat peräisin niiden virastojen ja laitosten suorittamista maksuista, joita varten keskus toimii, korvauksena sen tarjoamista palveluista. c) Käynnistysvaiheen aikana, joka on enintään kolme varainhoitovuotta: - virastot ja laitokset, joita varten keskus toimii, maksavat kiinteämääräisen maksuosuuden, joka vastaa tiettyä osuutta niiden talousarviosta ja joka määritetään kaikkien käytettävissä olevien tietojen perusteella ja jota mukautetaan tosiasiallisesti toteutettujen tehtävien mukaisesti, - Euroopan yhteisöjen yleisessä talousarviossa voidaan keskukselle myöntää rahoitusosuus sen toiminnan turvaamiseksi." 4 artikla 1. Muutetaan 11 artiklan 1 kohta seuraavasti: "1. Ennen 19 artiklassa määrättyä uudelleenkäsittelyä jokainen 2 artiklan 1 kohdassa tarkoitettu virasto ja laitos, jolle mahdollisesti tulee keskuksen tarjoamiin palveluihin liittyviä erityisongelmia, voi kääntyä keskuksen puoleen näiden ongelmien ratkaisemiseksi sopivimmalla mahdollisella tavalla." 2. Muutetaan 11 artiklan 2 kohta seuraavasti: "2. Jos ratkaisuun ei päästä kolmessa kuukaudessa, kyseinen virasto tai laitos voi antaa asianmukaisesti perustellun tiedon asiasta komissiolle, jotta komissio voisi toteuttaa tarvittavat toimenpiteet ja tarvittaessa järjestää keskuksessa ja sen avustuksella järjestelmällisemmin kolmansien osapuolten käytön kyseisten asiakirjojen kääntämiseksi." 5 artikla 1. Muutetaan 13 artiklan 2 kohta seuraavasti: "2. Johtokunta laatii ennakkoarvion ja siihen liitetyn henkilöstön määrää kuvaavan taulukon, minkä jälkeen se välittömästi toimittaa ennakkoarvion komissiolle, joka ottaa sen huomioon vahvistaessaan 2 artiklassa tarkoitetuille virastoille ja laitoksille myönnettyjä avustuksia vastaavat arviot talousarvioesitykseen, jonka se saattaa neuvoston käsiteltäväksi perustamissopimuksen 203 artiklan mukaisesti." 2. Muutetaan 13 artiklan 3 kohta seuraavasti: "3. Johtokunta vahvistaa keskuksen talousarvion ennen kunkin varainhoitovuoden alkua ja mukauttaa sitä tarpeen mukaan 2 artiklassa tarkoitettujen virastojen ja laitosten suorittamiin maksuihin." 2. LUKU Loppumääräykset 6 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 314, 7.12.1994, s. 1.